tomron87/hebrew-wikipedia-sentences-corpus huggingface dataset:
היא רצתה להיות ראפרית מילדותה והחלה להוציא מוזיקה באופן עצמאי ולכתוב מגיל צעיר מאוד.
היא למדה במכללת הנרי פורד ניהול עסקים, אך עזבה אחרי שנה.
כדי לתמוך בצרכים הכספיים של משפחתה, החלה קאש לעבוד כרקדנית בתעשיית הבידור למבוגרים.
בתחילת הקריירה שלה, הופיעה קאש דול במועדונים מקומיים ובבתי ספר והשתתפה באירועי צדקה באזור דטרויט.
מאוחר יותר, חתמה קאש דול בחברת תקליטים מקומית בדטרויט, שהתפרקה זמן מה לאחר מכן.
לאחר מכן, החלה להשתמש במדיה החברתית ובאינסטגרם על מנת להעלות קטעי וידאו קצרים של עצמה מראפרפת.
ב-14 במרץ 2018, יום הולדתה ה-26, הוציאה את מיקסטייפ הבכורה שלה, "Brat Mail".
באוגוסט של אותה השנה, חתמה בחברת התקליטים ריפבליק רקורדס.
ב-2019, הוציאה את אלבום הבכורה שלה, "Stacked".
האלבום זכה להצלחה רבה והגיע למקום ה-76 במצעד בילבורד 200. כמו כן, האלבום זכה לשבחים רבים ממבקרי המוזיקה.
באותה השנה, השתתפה בשירה של הראפרית האוסטרלית איגי אזליה, "Fuck It Up".
בשנת 2021 גילמה את מוניק בדרמת הפשע "Black Mafia Family" שיצר 50 סנט לרשת השידור starz.
קארקי (באזרית: Kərki ולעיתים נקרא גם Tigranashen) הוא כפר שמתפקד דה יורה כמובלעת של אזרבייג'ן בסמוך לגבול ארמניה–נחצ'יבאן אך נשלט דה פקטו על ידי ארמניה.
הכפר נמצא בסמוך לגבול עם ארמניה ועל גדת נהר ארפצ'אי, הכפר נכבש ב-19 בינואר 1990 על ידי כוחות ארמנים.
מאז מאי 1992, בעקבות מלחמת נגורנו קרבאך הראשונה נשלט הכפר על ידי ארמניה, שמחשיבה אותו כחלק ממחוז אררט.
הכביש המהיר הראשי המחבר את צפון ארמניה עם דרום ארמניה עובר ממש בסמוך לכפר, שמאוכלס כיום בעיקר בארמנים, אך מכיל גם מספר מקומיים ואף פליטים מאזרבייג'ן.
שמו של הכפר הוחלף על ידי ממשלת ארמניה בשם טיגרנשאן על שם המלך הקדום טיגרנס הגדול, שתחת שלטונו הממלכה הארמנית השיגה את כוחה הגדול ביותר.
לאחר המלחמה התיישבו רבים מתושבי הכפר שהחליטו לעזוב בכפר חדש בשם ייני קארקי שמוגדר כחלק ממחוז קנגרלי באזרבייג'ן.
קאש מאני רקורדס היא חברת תקליטים אמריקאית שנוסדה על ידי שני האחים רונלד "בירדמן" ויליאמס ובריאן "סלים" ויליאמס.
המפיצה של חברת התקליטים היא ריפבליק, וקודם לכן הייתה יוניברסל מיוזיק גרופ.
בלייבל עצמו חתומים סגל אמני היפ הופ מרוויחים, בהם ליל ויין, דרייק וניקי מינאז', מה שהוביל לכך שקאש מאני הפכה לאחת מחברות התקליטים המצליחות ביותר בתולדות ההיפ-הופ.
אמנים החתומים בקאש מאני רקורדס הוציאו סך של כ-12 אלבומים שהגיעו למקום הראשון במצעד הבילבורד 200 ושבעה שירים שהגיעו למקום הראשון במצעד הבילבורד הוט 100 ("Slow Motion" של ג'ובניל, "Lolipop" של ליל ויין, "Down" של ג'יי שון ו-"One Dance", "God's Plan", "Nice for What" ו-"In My Feelings" של דרייק).
קארפול קריוקי הוא קטע חוזר בתוכנית "מופע הלייט נייט עם ג'יימס קורדן", בו מזמין המנחה ג'יימס קורדן מוזיקאים מפורסמים לשיר איתו את שיריהם בזמן שהוא נוהג במכונית.
המסלול עובר בדרך כלל בלוס אנג'לס, בתואנה שהנוסעים צריכים להגיע לעבודה ומעדיפים להשתמש בנתיב רב-תפוסה לנסיעה משותפת, או בתואנה שיש צורך בהכוונה של מקומיים בעיר חדשה, כמו לונדון (עם אדל), ליברפול (עם פול מקרטני), ניו יורק (עם מדונה) או לאס וגאס (עם סלין דיון).
הקטע החל ב-2015 כחלק מתוכנית הלייט נייט של ג'יימס קורדן והפך בשנת 2017 לתוכנית טלוויזיה נפרדת.
בשנת 2016 הכריזו אפל מיוזיק ו-CBS שהם הגיעו להסכם לפיו גרסת תוכנית הטלוויזיה של הקטע תשודר באופן בלעדי על ידי אפל מיוזיק.
בתחילה הוכרז כי בסדרה יהיה מנחה יחיד שיופיע בכל פרק.
ב-9 בינואר 2017 דווח כי בכל פרק יופיע מנחה אחר.
הגרסה הישראלית של התוכנית מבית כאן 11 החלה במאי 2017, בהנחיית ניקי גולדשטיין ובהשתתפות אמנים שונים, כגון אייל גולן, צביקה פיק, עידן רייכל ושירי מימון.
בינואר 2021 עלתה עונה שנייה שצולמה במהלך מגפת הקורונה בישראל בהנחיית אודי כגן.
בעונה השנייה השתתפו בין היתר שרית חדד, חנן בן ארי ונטע ברזילי.
ביולי 2023 פורסם כי שחר חסון ינחה את התוכנית מעונתה הרביעית.
קורדן הסביר כי הקטע נעשה בהשראת מערכון בו השתתף עבור ספיישל הצדקה הבריטי "יום האף האדום 2011".
בקטע, שנכתב ברוח תוכנית הטלוויזיה של קורדן "גווין וסטייסי", שר קורדן במכונית יחד עם ג'ורג' מייקל.
קורדן כלל קטע של קארפול קריוקי עם הזמר גארי בארלו מלהקת Take That בסרט התיעודי "כשקורדן פגש את בארלו" משנת 2014. את הסרט ביים בן וינסטון.
קורדן הסביר ש"וינסטון ואני חשבנו תמיד שיש משהו מאוד משמח במישהו מאוד מאוד מפורסם שר את שיריו בסיטואציה רגילה.
היה לנו רעיון פשוט: לוס אנג'לס, תנועה, מסלול הקארפול - אולי זה משהו שנוכל להוציא לפועל".
בתחילה מוזיקאים לא התעניינו, אך כאשר קורדן הראה למריה קארי את הקליפ של ג'ורג' מייקל היא הסכימה להשתתף במופע כאורחת ראשונה.
בשנת 2020 התגלה כי קורדן לא תמיד נהג ברכב במהלך הצילומים, והמכונית נגררה לפעמים.
קורדן הסביר כי היה צורך בגרירה בגלל בעיות בטיחות בקטעים שדורשים ריקודים או החלפת תחפושות.
שיטה זו ננקטה בקטעים עם מייגן טריינור, מיגוס, קארדי בי, צ'אנס הראפר וג'סטין ביבר.
בינואר 2016 קטע מהתוכנית עם אדל צבר 42 מיליון צפיות ביוטיוב תוך חמישה ימים, מה שהפך אותו לסרטון הפופולרי ביותר שמקורו בתוכנית לייט מאז 2013. נכון לנובמבר 2020 צבר הקטע 227 מיליון צפיות.
ב-29 במרץ 2016 שידרה רשת CBS ספיישל עם אוסף של קטעי קארפול קריוקי בשעות צפיית השיא וכן קטע חדש עם ג'ניפר לופז.
הספיישל זכה בפרס אמי לשנת 2016. הרד הוט צ'ילי פייפרס הופיעו בקטע מ-13 ביוני 2016. במהלך הצילומים הציל הזמר אנתוני קידיס את חייו של תינוק.
אז התחלתי לשפשף את הבטן, בועות יצאו מהפה, העיניים התגלגלו חזרה למקומן, האמבולנס הופיע ומסרתי את התינוק, שכבר נשם טוב, וחזרנו לקארפול קריוקי".
ערוץ הטלוויזיה "ספייק TV" השיק תוכנית בהשראת הקטע, שהוקרן בבכורה ב-Apple TV ב-12 בינואר 2017. את התכנית, שנקראה Caraoke Showdown, הנחה קרייג רובינסון.
הנוסעים ניסו לעמוד באתגרים שונים בסגנון קריוקי בזמן נסיעה ברכב.
הזמרת השוודית נאנה גרנוול הופיעה במלודיפסטיבלן בשנת 2020 עם שיר שכותרתו "קארפול קריוקי".
מילות השיר מביעות את רצונה של הזמרת לשיר עם קורדן בתוכניתו.
בשנת 2016 הודיעה אפל מיוזיק כי תפיץ תוכנית טלוויזיה, המבוססת על הקטע של קורדן, ושמה Carpool Karaoke: The Series.
הסדרה הוקרנה בבכורה ב-8 באוגוסט 2017, עם פרקים חדשים בכל יום רביעי, הזמינים למנויי Apple Music.
היא חודשה לעונה שנייה בפברואר 2018 ולעונה שלישית ביולי 2019.
קארפול קריוקי היא תוכנית טלווזיה ישראלית המבוססת על הפורמט "Carpool Karaoke" של התוכנית לייט לייט שואו עם ג'יימס קורדן.
העונה הראשונה של התוכנית עלתה לשידור בערוץ כאן 11 במאי 2017 בהנחיית ניקי גולדשטיין.
בינואר 2021 עלתה העונה השנייה שצולמה במהלך מגפת הקורונה בישראל בהנחיית אודי כגן, שהנחה גם את העונה השלישית שהחלה את שידוריה בדצמבר 2022.
ביולי 2023, פורסם ששחר חסון ינחה את התוכנית במקום כגן החל מעונתה הרביעית.
הצילומים של העונה הרביעית החלו רק באמצע שנת 2024 לאור מלחמת חרבות ברזל, ושידור העונה החל ב-9 בדצמבר 2024.
אורחי העונה הראשונה היו אייל גולן, דודו אהרון, הראל סקעת, טיפקס, ירדנה ארזי, ישי לוי, מוניקה סקס, מוש בן ארי, מירי מסיקה, סטטיק ובן אל, עידן רייכל, עילי בוטנר וילדי החוץ, פבלו רוזנברג, צביקה פיק, קובי אפללו, קורין אלאל, ריקי גל, רמי קלינשטיין, שירי מימון ושלומי שבת.
קאש בוקס (Cash Box) או קאשבוקס (Cashbox) היה מגזין אמריקאי שסיקר את תעשיית המוזיקה ותעשיית משחקיות הווידאו.
המגזין יצא מדי שבוע מיולי 1942 עד נובמבר 1996.
המגזין היה אחד משלושת המגזינים האמריקאיים העיקריים של תעשיית המוזיקה שפרסמו מצעדי מוזיקה.
העיקרי מביניהם, היה מצעד 100 סינגלי הפופ של קאש בוקס.
כעשר שנים לאחר פירוק המגזין, ב-2006, חזר המגזין לפעול במתכונת מקוונת בשם Cashbox Magazine.
המגזין המקוון מפרסם מצעדי מוזיקה שבועיים וגליונות מודפסים מיוחדים מדי פעם.
בשנת 2014, ארגון Record Research של ג'ואל ויטבורן פרסם את ההיסטוריה של נתוני מצעד השירים של המגזין, אשר נרשמו מאוקטובר 1952 עד לנובמבר 1996.
קאש קאש היא להקת מוזיקה אלקטרונית אמריקאית, המורכבת משלושה תקליטנים: ז'אן פול מכלוף, אלכס מכלוף וסמואל פריש.
הלהקה הוקמה ב-2002, תחת השם The Consequence.
תחת שם זה, הלהקה הוציאה שלושה אלבומים בהוצאה עצמית, Your Own Place, The Consequence ו-By The Bedside.
ב-2007, הגיטריסט מייק דור והמתופף אנתוני וילאצ'רי הצטרפו ללהקה, שפרשו מאוחר יותר מהלהקה ב-2009 וב-2011, בהתאמה.
ב-2008, הלהקה אימצה את השם הנוכחי.
בהמשך, הוחתמה הלהקה אצל חברת התקליטים ריפבליק רקורדס.
ב-7 באוקטובר 2008, הוציאו את המיני-אלבום הראשון של הלהקה תחת שם זה, Cash Cash.
המיני-אלבום הגיע, בשיאו, למקום ה-24 במצעד ה-Heatseekers.
ב-23 בדצמבר 2008, הלהקה הוציאה את אלבום האולפן הראשון של הלהקה תחת שם זה, Take It to the Floor.
האלבום הגיע, בשיאו, למקום ה-31 במצעד ה-Heatseekers.
ב-8 במרץ 2010, הלהקה הוציאה גרסת כיסוי לשיר "Forever Young" של אלפאוויל.
גרסת הכיסוי הגיעה, בשיאה, למקום ה-34 במצעד שירי הדאנס/אלקטרוני הדיגיטלי.
ב-19 באפריל 2011, הלהקה הוציאה את אלבום האולפן השני של הלהקה, Love or Lust.
ב-7 בספטמבר 2012, הלהקה הוציאה את אלבום האולפן השלישי של הלהקה, The Beat Goes On.
ב-25 ביולי 2013, הלהקה הוציאה, בשיתוף פעולה עם ביבי רקסה, את הסינגל "Take Me Home".
ב-29 באוקטובר 2013, הלהקה הוציאה את המיני-אלבום השני של הלהקה, Overtime.
ב-24 במרץ 2014, הלהקה הוציאה את המיני-אלבום השלישי של הלהקה, Lightning.
ב-16 בספטמבר 2014, הלהקה הוציאה את הסינגל "Surrender".
ב-29 בינואר 2016, הלהקה הוציאה, בשיתוף פעולה עם ג'קי לי , את הסינגל "Aftershock".
ב-3 ביוני 2016, הלהקה הוציאה, בשיתוף פעולה עם דיגיטל פארם אנימלס ונלי, את הסינגל "Millionaire".
ב-24 ביוני 2016, הלהקה הוציאה את אלבום האולפן הרביעי של הלהקה, Blood, Sweat & 3 Years.
ב-7 ביולי 2017, הלהקה הוציאה, בשיתוף פעולה עם קונור מיינרד, את הסינגל "All My Love".
ב-12 באפריל 2018, הלהקה הוציאה, בשיתוף פעולה עם אביר, את הסינגל "Finest Hour".
ב-22 באפריל 2019, הלהקה השתתפתה בסינגל "Can We Pretend" של פינק.
ב-12 בפברואר 2021, הלהקה הוציאה, בשיתוף פעולה עם ויז קאליפה ולוקאס גרהאם, את הסינגל "Too Late".
ב-14 במאי 2021, הלהקה הוציאה את אלבום האולפן החמישי של הלהקה, Say It Like You Feel It.
ב-19 באוקטובר 2021, הלהקה הוציאה את אלבום האוסף הראשון של הלהקה, Acoustic Collection (Vol.
קאשה ורנישקס (ביידיש: קאשע מיט וורנישקעס; באנגלית: Kasha varnishkes או Kasha varnishkas) הוא מאכל יהודי מסורתי אופייני ליהודי אשכנז.
הוא משלב דייסת כוסמת עם פסטה או אטריות, באופן מסורתי אטריות ביצים, ולאחרונה, פסטה פרפלה.
כוסמת מבשלים בנפרד ואז מטגנים יחד עם פסטה מבושלת ובצל בשמן צמחי או בשמאלץ.
לעיתים משתמשים בהכנה במרק עוף או מרק בקר או פטריות.
שם התבשיל עצמו הוורנישקס דומה לשיבוש ביידיש לוורניקי אוקראינית, ייתכן כיוון שבמקור השתמשו בשאריות בצק מרודד שנשאר מהכנת וורניקי, הבצק המרודד היה נחתך לריבועים קטנים שהיו מוספים לקאשה.
מתכון קאשה ורנישקס הובא על ידי יהודים מזרח-אירופאים לישראל, ארצות הברית ומדינות נוספות.
והוא זכה לפופולריות רבה במטבח הקהילה היהודית האמריקאית במיוחד.
אחד האזכורים הראשונים של המנה הזו מצוי במחזה היידיש מאת אברהם גולדפאדן "Die Mumeh Sosye" ("דודה סוסיה") 1898. מתכון שפורסם בספר בישול ביידיש אמריקאי ב-1925 מתאר אטריות או כופתאות עם מילוי דייסת כוסמת ולא לגרסה הפשוטה יותר של דייסה עם פסטה פרפלה.
ההיסטוריון הקולינרי גיל מרקס מציע כי המנה פותחה בעיר ניו יורק בסוף המאה ה-19 כתוצאה מחילופי תרבות עם מהגרים האיטלקים מייצרי הפסטה.
זמינות הפסטה המיובשת וקלות השימוש עד אמצע המאה ה-20 תרמו גם הם ככל הנראה למעבר לפרפלה המקובל היום.
קאשק (באזרית: qurut; בפרסית: Kašk; בטורקית: Keş) היא אבן יוגורט יבשה העשויה מחלב פרה ונפוצה במדינות הקווקז ומרכז אסיה.
הכנת הקאשק נעשית באמצעות החמצה והתססת חלב (ניתן להשתמש בסוזמה), סינון נוזלים, יצירת כדורים והעברתם לייבוש בתנור או בשמש עד לקבלת מרקם קשה ויבש.
נהוג להשתמש בקאשק כתוספת לתבשילים ומרקים כאשר מפוררים את אבן היוגורט אל תוך התבשיל.
אבני היוגורט המיובשות נוצרו על ידי נוודים במרכז אסיה, שחיפשו דרכים לשמר את החלב לתקופות ארוכות ללא קירור.
קאשיאפ פראמוד וינוד פאטל הוא עורך דין אמריקאי המכהן כראש ה-FBI התשיעי, מאז פברואר 2025. בעבר היה ראש הסגל של מזכיר ההגנה של ארצות הברית בתקופת נשיאותו הראשונה של דונלד טראמפ.
עבד קודם לכן במועצה לביטחון לאומי והיה יועץ בכיר לראש המודיעין הלאומי.
כחבר במפלגה הרפובליקנית, שימש בעבר כעוזר בכיר של חבר הקונגרס דווין נונס כאשר האחרון עמד בראש ועדת המודיעין של בית הנבחרים.
קודם לכניסתו לפוליטיקה היה סניגור ציבורי פדרלי, תובע פדרלי שעבד על תיקי ביטחון לאומי ואיש קשר משפטי לכוחות המזוינים של ארצות הברית.
ב-30 בנובמבר 2024 הודיע הנשיא הנבחר של ארצות הברית, דונלד טראמפ, כי בכוונתו למנות את פאטל למנהל הבא של ה-FBI, וב-20 בפברואר 2025 אישר הסנאט האמריקאי את המינוי ברוב של 51 מול 49.
פאטל נולד בשנת 1980 בגארדן סיטי שבניו יורק, להורים הודים מגוג'ראט, שהיגרו לארצות הברית ממזרח אפריקה, דרך קנדה.
אביו עבד בחברת תעופה כמנהל כספים.
גדל כהינדי, ואמר שתמיד היה לו קשר "עמוק מאוד" עם הודו.
סיים את בית הספר התיכון גארדן סיטי בלונג איילנד ואחר כך למד וקיבל תואר ראשון במשפט פלילי והיסטוריה מאוניברסיטת ריצ'מונד בשנת 2002. קיבל תעודה במשפט בין-לאומי פומבי מיוניבסריטי קולג' בלונדון בשנת 2004, ואחר כך השלים את לימודיו בבית הספר למשפטים של אוניברסיטת פייס וקיבל את התואר JD בשנת 2005.
לאחר שסיים את לימודי המשפטים ב-2005, עבד פאטל כסנגור ציבורי בפלורידה במשך שמונה שנים, תחילה בסנגוריה הציבורית של מחוז מיאמי-דייד ומאוחר יותר כסנגור ציבורי פדרלי.
בתפקידו זה, ייצג לקוחות שהואשמו בעבירות פליליות, מהחמורות בספר החוקים, כולל סחר בין-לאומי בסמים, רצח, החזקה אסורה של נשק חם והברחת מזומנים.
לאחר מכן שימש כאיש קשר משפטי לפיקוד המבצעים המיוחדים המשולבים ובשנת 2017 מונה ליועץ בכיר ללוחמה בטרור בוועדת המודיעין של בית הנבחרים.
באפריל 2017 מונה פאטל לעוזר בכיר ליו"ר ועדת המודיעין של בית הנבחרים של ארצות הברית, דווין נונס.
במסגרת זו הוא מילא תפקיד בולט בהתנגדות הרפובליקנית, הן לחקירות נגד דונלד טראמפ והן לטענות להתערבות רוסית בבחירות 2016.
לפי הניו יורק טיימס, פאטל היה המחבר העיקרי של תזכיר Nunes משנת 2018. בתזכיר זה נטען להתנהגות בלתי הולמת של ה-FBI בבקשתו לצו מבית המשפט למעקב אלקטרוני אחר עוזר מנהל הקמפיין לשעבר של טראמפ, קרטר פייג'.
לאחר שהדמוקרטים הפכו לרוב בבית הנבחרים בינואר 2019, פאטל עבד במשך כחודש כיועץ בכיר בוועדת הפיקוח והרפורמה של בית הנבחרים.
בינואר 2021 נטען באקסיוס כי דונלד טראמפ שקל למנות את פאטל לתפקיד ראש ה-CIA, במקומה של ג'ינה הספל, תחילה כסגן ואחר כך כמנהל סוכנות הביון המרכזית.
בראיון ל־Vanity Fair אישר עזרא כהן-וטניק חלקים מטענה זו של אקסיוס.
ב-2022 יצא לאור ספרו הראשון של פאטל, The Plot Against the King, ספר ילדים פוליטי, שהפך בהמשך לטרילוגיה.
בנובמבר 2024 דיווח הנשיא הנבחר של ארצות הברית דונלד טראמפ ברשת החברתית Truth כי בכוונתו למנות את פאטל למנהל הבא של ה-FBI.
בכך הפך פאטל למנהל ה-FBI התשיעי והצעיר מכולם.
בהקשר לדיוני אישור המינוי בסנאט, פאטל חשף כי קטר הייתה לקוחה של חברת הייעוץ שלו טרישול (Trishul), עד נובמבר 2024, כולל בזמן שהיה יועץ לביטחון לאומי עבור הקמפיין הנשיאותי של דונלד טראמפ ב-2024. חברת הייעוץ שלו דיווחה על הכנסה עסקית של 2,114,251 דולר.
עם זאת, "פעולת מגיני הדמוקרטיה של המדינה" אמרו כי נראה שפאטל לא הצליח לרשום את עבודת הייעוץ שלו, דבר שעלול להפר את חוק רישום הסוכנים הזרים (FARA).
הוא הצהיר שהוא לא יסלק את עצמו מטרישול, אבל טרישול תישאר רדומה אם הוא ימונה למנהל ה-FBI.
ה-FBI הוא חלק מחלקת המשפטים האמריקאי, בראשותה של התובעת הכללי פאם בונדי.
פאם בונדי היא לוביסטית לשעבר של קטר.
בפברואר 2025 אישר הסנאט האמריקאי את מינויו של פאטל למנהל ה-FBI ברוב של 51 מול 49.
בדצמבר 2025 חתם פטאל על מכרזים להגברת שיתוף הפעולה הביטחוני בין קטר לארצות הברית בתחומי האימונים, שיתוף מודיעין ובניית יכולות, לקראת מונדיאל 2026 שצפוי להתקיים בארצות הברית.
בריאיון שקיים פאטל בפוקס ניוז ביום השנה לטבח שבעה באוקטובר, הוא האשים את ממשל ביידן בתחזוק כלכלי של איראן והבטיח שתחת ממשל טראמפ, מכונת הכסף של משטר האייתולות תיסגר.
כמו כן, הוא הגדיר את ישראל כבעלת הברית מספר אחת של ארצות הברית.
קאת נאכלת (שם מדעי: Catha edulis) ובשמה הערבי אלקאת (القات) או בקצרה קאת (قات) ובישראל גאת או גת, היא צמח ממשפחת הקלסטריים שאזור תפוצתו המקורית היא בדרום-מזרח אפריקה ובמזרח אפריקה (בעיקר באתיופיה) ובחצי האי ערב (בעיקר בתימן ועומאן).
יצואנית הקאת הגדולה ביותר היא אתיופיה.
העלים משמשים ללעיסה הממצה את החומרים הפעילים בעלים, (D-norpseudoephedrine) וקאתינון (β-ketoamphetamine), המשפיעים על מצב הרוח.
מקור השם הוא בערבית – القات – אל-קאת (בתעתיק מדויק: אלקאת).
שם החומרים הפעילים בצמח (קאתין וקאתינון) וכן שמו המדעי, מקורם בשם הערבי, אלקאת.
בחלק מהדיאלקטים של הערבית המדוברת, בעיקר במרכז וצפון תימן כמו באזור צנעא, סעדה וד'מאר נהגית הקו"ף כגימ"ל סותמת, ומכאן ההגייה הרווחת של הצמח בעברית כגת.
בקרן אפריקה, באתיופיה ובסומליה, הצמח נקרא צ'את, במזרח אפריקה – מירה, באוגנדה – מוסיטאט ובסוואהילית – מלונגה.
לדעת הרב יצחק רצאבי, השם "קאת" מצוי בתרגום המיוחס ליונתן בן עוזיאל בבראשית כ"ב ג' ("ויבקע עצי עולה"): .
לדעת אחד מחכמי תימן שכתב את פירוש המרגלית על מדרש הגדול בשנת 1580, הקאת הוא ה"קניא" שנזכר בתלמוד הבבלי ().
לעיסת עלי הצמח נחשבת במדינות רבות כפעילות חברתית ונלווית לרוב למסיבות רעים או למפגשי אחר הצהרים או ערב.
נהוג ללעוס את העלים הצעירים בזה אחר זה, וכל עלה המוכנס לפה יוצר אט אט בליטה בצד הפה שבו נלעס הקאת, בליטה ההולכת ותופחת על פי אורך זמן הישיבה.
המיץ המר ממוצה אט אט תוך כדי הלעיסה, שיכולה להימשך עד מספר שעות.
בדומה ללעיסת עלי טבק או קוקה, גם עלי הקאת מוצאים דרכם אל מחוץ לפה ולא נבלעים.
פעולה זאת אף זכתה לכינוי: "לכזן" ("לאחסן", מכיוון שלא בולעים את העלים.
בתעתיק מדויק: לח'זן), ומסיבה בה נעשית לעיסה בחברותא מכונה "תכזינה" (אחסנה.
בתעתיק מדויק: תח'זין או תח'זינה).
עלי הקאת הצעירים מכילים את החומרים הפעילים וקאתינון, אלקלואידים הקרובים למשפחת האמפטמינים ונחשבים לסמים פסיכואקטיביים בדרגה בינונית-קלה.
השפעת החומרים הפעילים משתנה על פי הכמות, אורך זמן צריכת הקאת, והיא גם משתנה מלועס ללועס.
יש מי שחשים בשעת הלעיסה תחושה של עליזות ושמחה, ויש מי שצריכת הקאת גורמת לו לתחושת אופוריה קלה, התרגשות, ערנות מוגברת, כושר ריכוז, ביטחון עצמי, ידידותיות, שביעות רצון, השראה מוגברת ועידוד הדיבור.
צמח הקאת מכיל חומרים רבים ולכן אינו קל למחקר.
ממה שידוע הצמח בטוח ללעיסה וללא נזקים בריאותיים, למי שאינו לועס באופן יומיומי כמויות משמעותיות.
מי שכן לועס עשרות שנים באופן יומיומי – מומלץ לבדוק את בריאות הפה והלב.
כמו כן התגלו מקרים של תלות פסיכולוגית.
אנשים שונים שילעסו את אותה הכמות יגיבו באופן שונה.
נמצא כי הלעיסה משפיעה לרעה על הנהיגה אצל חלק מהנהגים ואצל אחרים – כלל לא.
מחקר שפורסם בשנת 2010 בכתב העת הרפואי The Lancet, בראשות פרופ' דייוויד נאט, דורג הגת במקום ה-15 מתוך 20 חומרים, עם ציון נזק כולל של 9 מתוך 100. הנזקים כוללים השפעות פסיכואקטיביות מתונות, פוטנציאל התמכרות בינוני ונזקים בריאותיים פחות חמורים בהשוואה למרבית הסמים אחרים ברשימה.
ישנם שני זנים עיקריים של קאת: האדום והלבן.
שיח הקאת הוא ירוק-עד ועשוי להגיע לגובה של 3 מטר.
הצמח דורש השקיה מרובה וכמעט שאינו פגיע למזיקים ולמחלות, למעט קימחון, אקריות ותריפס.
הקאת משופע ברזל (פי 18 מברוקולי), ויטמין סי, סידן (פי 6 מברוקולי), בטא קרוטן (פי 9 מברוקולי) ועוד בדומה לירקות העליים, אך משום שפעולת ה"כיזון" אינה כוללת בליעה, לא ברור כמה מהמרכיבים הללו נכנסים פנימה אל גוף האדם.
לקאת נודעו סגולות רפואיות ויש משתמשים בו לדיכוי תיאבון במקרי השמנת יתר, המרצת מחזור הדם, הורדת רמת הסוכר והשומנים בדם (לא לסכרתיים), סיוע לדרכי הנשימה ("מייבש", במקרים של שפעות וקצרת), שיפור איכות תאי הזרע ועירור החשק המיני.
מחקר שנעשה ב-2004 הזריק קאתינון (חומר הממריץ המצוי בקאת) לזרעונים של חולדות ושל בני אדם ומצא שהחומר הממריץ את הזרעונים ומשפר את יכולת ההפריה בשלב האחרון.
אפקט דומה הושג על ידי הזרקת אדרנלין.
בשל נוכחות הקאתינון בצמח הקאת, הוא אסור למסחר בארצות הברית, בגרמניה, בבריטניה בחלק ממדינות אירופה ובמצרים.
הוא מותר לשימוש ברוב מדינות האיחוד האירופי ובחלק ממדינות ערב.
קיימת הערכה כי לפחות חצי מאוכלוסיית תימן נוהגת לשבת בצוותא, בדרך כלל בשעות אחר הצהרים, ללעיסת קאת.
בעבר נעשו ניסיונות מטעם גורמים בממשל להניא את האזרחים מהמשך קיום מנהג ה"כיזון", אך ללא כל הצלחה.
קָאָת (או: קָאַת) הוא מין עוף דורס לילה, שהוזכר בתורה ברשימת העופות הטמאים, ובישעיהו ובתהילים כעוף מדברי, המסמל חורבן של מקום.
זיהויו של העוף אינו ברור ונתון למחלוקת בין החוקרים.
בין השאר, יש המזהים אותה עם העוף הנקרא כיום לילית מדבר (Strix Butleri), הדומה לכוס החורבות, אך גדול ובהיר ממנו.
היו גם שזיהו אותה עם תת-מין של כוס החורבות, Athene Noctua Saharae.
לעיתים זוהה הקאת גם כשקנאי.
איסור זה באשר לקאת חוזר על עצמו בספר דברים ().
רמז למהותו של העוף ניתן ללמוד מספר ישעיהו, שם נאמר:
כך שמדובר ככל הנראה בעוף לילי, המסמל שממון וחורבן של מקום (בהקשר זה מופיעה הקאת יחד עם הקפוד, שבמקרים אלו הוא עוף לילי).
כן עולה גם מן הכתוב:
מכתוב זה עולה גם, ככל הנראה, שעוף זה נוהג להשמיע קולות הדומים ליללות ובכיות בלילה.
בתלמודים מזוהה הקאת כציפור הנקראת בלשונם 'קיק', מזיהוי זה משתמע ש'שמן הקיק' המופיע ב כאחד השמנים הפסולים להדלקת נר שבת מופק מציפור זו.
בתלמוד הבבלי מוסיפים שציפור ה'קיק' שוכנת "בכרכי הים".
רס"ג תרגם את המילה למילה הערבית 'קוק', שהרב יוסף קאפח מסבירה כ"עוף מים לבנבן בעל מקור ארוך, חי מציד דגים", ומשום זה יש הסוברים שהקאת הוא השקנאי המוכר לנו היום ש"מקיא" את הדגים מפיו ואוכל אותם.
בקרב החוקרים החדשים, יש המזהים אותה עם העוף הדומה לכוס החורבות, לילית מדבר (Strix Butleri); פליקס מזהה אותה עם תת-מין של כוס החורבות אשר שמו המדעי הוא Athene Noctua Saharae.
שמה של הקאת נגזר אולי מהמייתה, או על שם הקאתה את עצמות הטרף שלה, כדרכם של דורסי הלילה.
בעוד שבתורה מנוקד שמה של הקאת בשני קמצים (קָאָת), בנביאים הוא מנוקד בקמץ ופתח (קָאַת).
קבאד השני היה מלך האימפריה הסאסנית בשנת 628. קבאד השני הומלך ארבעה ימים לפני רצח אביו ח'וסרו השני.
הוא מת מספר חדשים אחר שעלה על כס המלוכה.
סיבת מותו הייתה ככל הנראה מחלת הדבר, אם כי יש המשערים שמצא את מותו בהתנקשות שהייתה חלק מן האנדרלמוסיה ששררה לאחר מות אביו.
היה בנו של המלך פירוז הראשון, וירש את דודו העיוור ולאש (484 – 488), שהודח.
בצעירותו נלקח קבאד בשבי האפתליטים לאחר שהללו ניצחו את אביו, ושוחרר כעבור שנתיים, תמורת תשלום כופר כבד.
דודו של קבאד, ולאש, הומלך בשנת 484 לאחר הקרב שבו נהרג פירוז אביו, ומשהודח, הוכתר קבאד למלך תחתיו.
השפעתו של ולאש כמלך הייתה מועטה, והוא התקשה להפעיל את סמכותו נגד בעלי ההון והאצילים.
תקוותם של הללו, שקבאד ימשיך את דרכו של דודו, התבדתה עד מהרה.
קבאד הושפע רבות מן המזדקיות, תנועתו הדתית-חברתית של הכהן הפרסי מזדק, שהטיפה לסגפנות ושאפה להגיע לשוויון מוחלט על ידי שיתוף ברכוש ובנשים, ותמך בה בניסיון לעצור את כוחם המתעצם של האצילים ובעלי ההון.
הדבר קומם עליו את בני ההיררכיה השמרנית (ובפרט את האצילים והזורואסטרים).
אלה הדיחו אותו, שמו אותו במאסר, והמליכו במקומו את אחיו ג'אמאספ ב-496.
קבאד הצליח לברוח מהכלא ומצא מקלט אצל האפתליטים.
הוא נשא לאישה את בתו של מלך האפתליטים, ארגן סביבו את הצבא האפתליטי (שהמלך מסר לו תמורת התחייבות שיעלה לו מס) וכבש את המלוכה בשנית בשנת 499. כדי לשלם את המס שהתחייב, ביקש קבאד הלוואה מאנסטסיוס הראשון, קיסר האימפריה הביזנטית.
אנסטסיוס סירב, ובתגובה פתח נגדו קבאד במלחמה, תוך שהוא מסתייע באפתליטים ובערבים.
תחילה נחל קבאד מספר ניצחונות וכבש כמה ערים בארמניה ובסביבתה, אך פשיטות של הונים מקווקז על אזור הים הכספי אילצו אותו להסכים לשביתת נשק ולהשיב את הערים שכבש מהביזנטים תמורת תשלום במהלך שנת 505.
המלחמה עם האימפריה הביזנטית התחדשה מאוחר יותר עם הכתרתו של יוסטיניוס הראשון לקיסר האימפריה הביזנטית.
תחילה הביס קבאד את הביזנטים בפיקודו של בליסאריוס, אך לאחר מכן נוצח בקרב דאראס.
באחרית ימיו היה קבאד נתון להשפעתו החזקה של בנו האהוב, יורש העצר כוסרו הראשון.
כוסרו, שעורר את התנגדותם של המזדקים, הצליח להטות את לב אביו נגד חברי הכת ושכנע אותו להזמין את ראשיה לוויכוח תאולוגי.
בסוף הוויכוח ערך קבאד טבח במנהיגי המזדקים ושרף את ספריהם.
לא ידוע אם מזדק עצמו היה בין ההרוגים.
תמיכתו של קבאד במזדקיות והתיקונים הדתיים שבאו בעקבותיה, ובפרט השיתוף בנשים, הביאו לפגיעה חמורה בטהרת חיי המשפחה של היהודים ולרדיפות קשות כלפיהם, והם שהובילו, כפי הנראה, לפרוץ המרד בראשותו של ראש הגולה, מר זוטרא.
קבאטיה היא עיר פלסטינית בצפון השומרון, כ־7 ק"מ מדרום לג'נין, ובגובה של כ־300 מטר מעל פני הים.
היא נמצאת מדרום-מזרח לעמק דותן, על כביש 588 המוביל ממנו לעבר טובאס ובקעת הירדן.
בעיר פועלות מחצבות המספקות אבן לבנייה.
בסקר הר מנשה נמצאו בתל העתיק של הכפר, המצוי בחלק המערבי של העיר, בתים אשר מקורם ב"גרעין" העתיק של הכפר מתקופת ימי הביניים, הבנויים על שרידים קדומים יותר.
על המורדות פזורה כמות גדולה של חלקי קרמיקה - רובה מימי הביניים עד התקופה המודרנית.
לפי נתוני הסקר, הגאוגרף המוסלמי מוסר כי בשנת 1596 היו במקום "89 בתי אב מוסלמים ו־18 רווקים".
רוב התושבים הגיעו לכפר במאה ה־19 בעקבות מלחמות שבטים.
ביוני 1936 הטילו השלטונות על הכפר קנס של 150 לא"י בגלל ניתוק קווי הטלפון.
במרץ 1942 הוטל קנס קיבוצי על הכפר בגלל גדיעת עצים של אחד התושבים.
באוגוסט 1977 פיזר המושל הצבאי את מועצת עיריית קבאטיה, במטרה להרגיע עימות בין שתי חמולות בעיר.
באינתיפאדה הראשונה הייתה קבאטיה מרכז של פעילות אלימה נגד צה"ל.
מאות מתושביה נעצרו וכמה עשרות נהרגו.
ב־24 בפברואר 1988, נרצח אדם שנחשד כמשתף פעולה עם השלטון הישראלי בידי המון פלסטיני, וגופתו הוצתה ונתלתה במרכז הכפר.
בעקבות הלינץ' הוטל סגר על הכפר ובוצעו בו מעצרים רבים.
במאי 1988 נפתח משפטם של 95 מתושבי קבאטיה שהואשמו במעורבות בלינץ'.
חלק מהנאשמים שוחררו על ידי השב"כ ומשפטם של השאר נמשך חודשים רבים.
זרם החשמל נותק מהכפר והוא חודש רק בנובמבר 1988. בעקבות הלינץ' רצחו הפלסטינים סייענים פלסטינים נוספים של ישראל ותשתית המודיעין של צה"ל ביהודה ושומרון נפגעה קשות.
ב-1992 פעלה מהעיר חוליית הפנתר השחור.
גם באינתיפאדה השנייה נודעה העיר כאחד ממרכזי הטרור של יהודה ושומרון, אשר הוציאה פיגועים ומעשי רצח רבים כנגד חיילים ואזרחים.
בדצמבר 2025 נהרג נער פלסטיני בפשיטה של צה"ל בשכונת א-סבאענה ברובע המערבי של העיר.
כמה ימים אחר כך אירע הפיגוע המשולב בעמק חרוד שאותו ביצע תושב העיר.
קבּאלה היא בירת מחוז קבאלה בדרום מערב אוגנדה.
הרשות המקומית של קבאלה מונה 44,699 תושבים (2011) ושוכנת 1,336 מטרים מעל פני הים.
קבאלה היא עיר שוק וממוקמת על ציר תנועה ראשי המגיע מהבירה קמפלה אל מעבר הגבול עם רואנדה בגאטונה בדרום; במערב ממשיך הכביש אל קיסורו שממנה ניתן להמשיך לקונגו או לעירייה רוהנג'רי ברואנדה.
העיר סמוכה יחסית לאגם בניוני ומהווה בסיס לתיירים המגיעים לאתר גורילות הרים בפארק הלאומי מגהינגה ובפארק הלאומי הבלתי חדיר ביווינדי.
מן העיר ניתן לראות את הרי וירונגה שעל הגבול בין אוגנדה לרואנדה.
מחוז קבאלה הוא מחוז הררי בדרום מערב אוגנדה.
שטח המחוז 1,827 קמ"ר והוא גובל עם מדינת רואנדה השכנה.
גבעות ירוקות אך גם מעובדות היטב ממוקמות במחוז בגבהים שבין 1,219 מטר ל-2,347 מטר מעל פני הים.
גובה זה גורם לטמפרטורה נמוכה יותר מבשאר המדינה והטמפרטורות הממוצעות בו נעות בין 15-20 מעלות צלזיוס ביום ל-10 מעלות צלזיוס בלילה.
הלחות באזור זה גבוהה ונעה בין 90% בבקרים ל 42%-75% בשעות אחר הצהריים.
מחוז קבאלה מונה נכון לשנת 2000 כ-629,400 תושבים, בעיקר משבט הבאקיגה.
הצפיפות באזור עומדת על 344.5 בני אדם לקילומטר מרובע - המחוז השלישי הצפוף ביותר באוגנדה.
כתוצאה מכך אדמת הגידול במחוז מחולקת מאוד ולבית ממוצע יש כשש או שבע חלקות על מספר גבעות.
מלבד אנשי שבט הבאקיגה, ניתן למצוא בו גם את אנשי שבט הבאטוואה (פיגמים) וקבוצות אתניות נוספות.
האטרקציה העיקרית המביאה תיירים למחוז קבאלה היא גורילות ההרים.
העיר שוכנת על הדרך לפארקים הלאומיים שבהם חיים בעלי החיים בסכנת הכחדה הללו פארק לאומי ביווינדי ופארק לאומי מגהינגה.
אטרקציה נוספת באזור היא אגם בניוני היפה הממוקם שבעה קילומטרים מהעיר.
קאתלין נורד הייתה שחיינית ממזרח גרמניה.
התמחתה בסגנון פרפר וסגנון מעורב אישי.
קאתלין נורד נולדה במגדבורג, סקסוניה-אנהלט שבגרמניה.
נורד החלה לשחות בגיל 6. בגיל 9 היא אובחנה ככישרון ספורטיבי בשחייה על ידי משרד הספורט של מזרח גרמניה ונשלחה לפנימיה, שם התאמנה.
באליפות העולם בשחייה שנערכה בגואיאקיל, אקוודור בשנת 1982, בתחרות הבינלאומית הראשונה שלה זכתה נורד במדליית כסף במשחה ל-400 מטר מעורב אישי בתוצאה של 4:43.51 דקות אחרי בת ארצה פטרה שניידר שקבעה שיא עולם חדש בתוצאה של 4:36.10 דקות ולפני שיאנית העולם הקודמת טרייסי קולקינס מארצות הברית (4:44.64 דקות).
באליפות אירופה בשחייה שנערכה ברומא, איטליה 1983 זכתה נורד במדליית זהב במשחה ל-400 מטר מעורב אישי בתוצאה של 4:39.95 דקות ובמדליית כסף במשחה ל-200 מטר מעורב אישי בתוצאה של 2:15.55 דקות.
נורד נכללה בנבחרת השחייה האולימפית של ארצה לאולימפיאדת לוס אנג'לס (1984).
היא הייתה מוכנה היטב גופנית ומנטלית למשחקים, אך בשל החרם הסובייטי היא לא השתתפה בהם.
באליפות אירופה בשחייה שנערכה בסופיה, בולגריה בשנת 1985 זכתה נורד בשתי מדליות זהב במשחה ל-200 מטר מעורב אישי בתוצאה של 2:16.07 דקות ו-400 מטר מעורב אישי בתוצאה של 4:47.08 דקות.
באליפות העולם בשחייה שנערכה במדריד, ספרד בשנת 1986 זכתה נורד בשתי מדליות, אחת מזהב ב-400 מטר מעורב אישי בתוצאה של 4:43.75 דקות ובמדליית ארד ב-200 מטר מעורב אישי בתוצאה של 2:16.05 דרות אחרי בת ארצה קריסטין אוטו (2:15.56 דקות) וילנה דנדברובה מברית המועצות (2:15.84 דקות).
באליפות אירופה בשחייה שנערכה בשטרסבורג, צרפת בשנת 1987 זכתה נורד במדליית זהב במשחה ל-200 מטר פרפר בתוצאה של 2:08.85 דקות ובמדליית ארד במשחה ל-400 מטר מעורב אישי בתוצאה של 4:44.09 דקות.
באולימפיאדת סיאול (1988) זכתה נורד במדליית זהב במשחה ל-200 מטר פרפר בתוצאה של 2:09.51 לפני בת ארצה בריטה וויגאנג (2:09.91) והשיאנית העולמית מארצות הברית מרי טי מאהר (2:10.80 דקות).
בנוסף סיימה נורד במקום החמישי במשחה ל-400 מטר מעורב אישי בתוצאה של 4:41.64 דקות, ראשונה סיימה ג'נט אוונס מארצות הברית (4:37.76 דקות).
באליפות אירופה בשחייה שנערכה בבון, גרמניה בשנת 1989 זכתה נורד במדליית זהב במשחה ל-200 מטר פרפר בתוצאה של 2:09.33 דקות וכן במדליית ארד ב-100 מטר פרפר בתוצאה של 1:00.81 דקות.
לאחר נפילת חומת ברלין בשנת 1990 היא ובעלה המאמן "ביגי" מיכאל לוברג עברו לארצות הברית.
היא חזרה למדינתה על מנת להשלים את לימודי המשפטים שלה אך בשנת 1992 הם בוטלו לפי הסכם בין מערב ומזרח גרמניה, לכן היא שבה לארצות הברית.
קאתלין מארי "קאתי" איירלנד היא שחקנית ודוגמנית עבר אמריקאית וכיום היא יזמית, מנכ"לית ומעצבת של חברה המשווקת מוצרים ונושאת את שמה – Kathy Ireland Worldwide.
איירלנד נולדה בגלנדייל, קליפורניה, בתם של ג'ון, מנהיג איגוד עובדים וברברה איירלנד, שעבדה בצדקה.
בגיל 17, נתגלתה איירלנד בידי סוכן של סוכנות הדוגמנות עלית, וכשהיא סיימה את לימודיה בבית הספר התיכון, היא כבר עבדה בקביעות כדוגמנית.
איירלנד הייתה דוגמנית השער בפעם הראשונה במהדורת ה-25 שנה של שלו, היה זה הגיליון הנמכר ביותר של המגזין עד אותה עת.
היא שבה לככב על השער ב-1992 וב-1994. בהופעתה השלישית, כיכבו לצידה רייצ'ל האנטר ואל מקפירסון.
גם האנטר וגם איירלנד היו הרות באותה עת.
איירלנד שיחקה במספר סרטי קולנוע וטלוויזיה.
סרטה הראשון, "Alien from L.A." מ-1988. הופעותיה האחרות של איירלנד כוללות את "מלרוז פלייס", "Boy Meets World", "Side Out", "Mr.
היא גם הופיעה בעונה השמינית של "לרקוד עם כוכבים", היא ובן זוגה היו הזוג השלישי שנופה בשבוע השני של התחרות.
ב-1993 נתנה איירלנד את שמה לסדרה של גרביים.
אחרי שהם נהפכו לרבי-מכר עבור Kmart, נתן הקמעונאי לאיירלנד ליין בגדים משלה.
אז היא ייסדה את חברת "Kathy Ireland Worldwide", חברה לשיווק מוצרים, שהיא בעלת מניות הרוב בה.
ב-2004, איירלנד שיווקה מוצרים של 16 יצרנים שונים, בכללם אלו של Standard Furniture.
החוזה הבלעדי וארוך הטווח של איירלנד עם תאגיד K-mart הסתיים ב-2003, אחריו החברה חתמה על חוזים עם אלפי חנויות קמעונאיות להפצה.
בשנת 2005 מוצריה של חברת KIWW נמכרו במעל 50,000 חנויות ב-15 ארצות, והכניסו סך של כ-1.4 מיליארד דולר במכירות קמעונאיות.
ההכנסה השנתית של איירלנד היא בסביבות $10 מיליון, מה שהניע את פורבס לכנותה "אב הטיפוס של דוגמנית שנהפכה לאילת הון", במאמר שנכתב על מגמת הדוגמניות-יזמיות.
מאז 1994 איירלנד פרסמה מספר קלטות כושר בווידאו.
איירלנד כתבה שישה ספרים, בכללם שלושה לילדים.
ספרה הראשון (ביחד עם לורה מורטון), "Powerful Inspirations: Eight Lessons that Will Change Your Life" פורסם לראשונה בידי דאבלדיי ביוני 2002. הוא שזור בדיון אודות אמונתה באלוהים והסיבות להיותה "דוגלת בחיים" ומתנגדת להפלה.
בנובמבר 2005 כחלק מסדרת Story Reader שלהם.
ספרה "Real Solutions for Busy Moms: Your Guide to Success and Sanity" פורסם בידי הווארד בוקס באפריל 2009. הוא הופץ גם באנגלית וגם בספרדית.
לפי הכתוב על העטיפה, בספרה איירלנד חולקת "סיפורים מחייה האישיים וחוכמה שהיא השיגה במהלך שנותיה החל מהנעורים והמשך בהיותה דוגמנית-על מצליחה, אמה ויזמית".
ספרה השישי, "Real Solutions: 52 God Inspired Messages from My Heart" פורסם אף הוא בידי הווארד בוקס ויצא לחנויות ב-24 בנובמבר 2009. הספר אומר ש"חולק מסרים מעוררי השראה מאם עסוקה אחת לרעותה".
קאתי איירלנד נעשתה לנוצרית אדוקה בהיותה בת 18, כאשר קראה את התנ"ך מתוך סקרנות.
היא אמרה שהיא החליפה את אמונתה הקודמת המצדדת בהפלה מלאכותית לעמדה המתנגדת לה אחרי שחקרה את ספרי הרפואה של בעלה ד"ר גרג אולסן.
איירלנד נאמה באספת הנוער הרביעית במטה האו"ם ב-13 באוגוסט 2007. המטרה הייתה לעודד פעילויות בקרב אנשים כדי לשים קץ לעוני.
איירלנד דיברה על הנושא של יזמות חברתית ושותפות.
במאי 2009, איירלנד ומשפחתה פונו משני בתיהם שהיו נתונים בסכנה בשל שרפה בסמוך לסנטה ברברה, קליפורניה.
בית אחד שייך להוריה של איירלנד, ובשני התגוררו איירלנד, בעלה, ושלושת ילדיהם.
איירלנד הופיעה בתוכנית "לארי קינג לייב" ב-2009 ושוחחה עם לארי קינג על המשקל שהעלתה ועל בריאותן של נשים.
היא העלתה כליברה אחת בשנה במשך 25 שנים וההשפעה המצטברת הובחנה בבירור בתצלום גלוי-לב שצילם בנה.
איירלנד אמרה בראיון: "משקל הוא הסימפטום למשהו שזקוק לשינוי בחייכם."
קאתלין ג'יין "קאתי" פרגוסון-ברנן היא שחיינית עבר אמריקאית, אלופה אולימפית בעלת 2 מדליות זהב ושיאנית עולם.
במשחקים הפאן אמריקאיים שנערכו בסאו פאולו, ברזיל בשנת 1963 זכתה פרגוסון במדליית כסף במשחה ל-100 מטר גב בתוצאה של 1:13.1 דקות.
במשחקים הפאן אמריקאיים שנערכו בוויניפג, קנדה בשנת 1967 הייתה פרגוסון קפטן נבחרת השחייה והאי זכתה במדליית ארד במשחה ל-200 מטר גב בתוצאה של 2:32.48 דקות.
פרגוסון התחתנה עם לארי ברנן ולזוג נולדו שלוש בנות.
היא מאמנת שחייה בבית ספר תיכון ובמועדון שחייה מקומי בקליפורניה.
בסך הכל קבעה פרגוסון 4 שיאי עולם, 7 שיאי ארצות הברית וזכתה ב-10 תוארי אליפות ארצות הברית בשחייה.
בשנת 1965 זכתה פרגוסון בתואר שחיינית השנה בעולם.
בשנת 1978 זכתה פרגוסון להכלל בהיכל התהילה הבינלאומי של השחייה.
קב - ובצורה הזוגית קבּיים - הוא פריט טכנולוגיה מסייעת לניידות.
הוא מקל את ניידותם של אנשים המתקשים בהליכה, בשל לקות, מחלה או פציעה, מתקשים להשתמש באחת מרגליהם או בשתיהן.
הקב הפשוט ביותר הוא מקל הליכה גבוה עם מערכת ידיות.
על פי רוב יש בראש הקב תמיכה לזרוע ובתחתיתו סוליה מחומר שמונע החלקה.
עם השיפור ברפואה בסוף המאה ה-19 ובמהלך המאה ה-20, פצועי מלחמה רבים נותרו בחיים, כנכי צבא והדבר נתן דחיפת פיתוח לציוד טכנולוגיה מסייעת בסיסי.
אחד הפיתוחים היה הקב - שכלול של מקל ההליכה, שהוא מן הפריטים הוותיקים ביותר בתחום הטכנולוגיה המסייעת.
מספר אבות-טיפוס של הקב המודרני עוצבו במרוצת המאה ה-20, ופטנטים נרשמו, תחילה על פיתוחו של האמריקאי פיליפ סדרסטום (Cederstom) ב-1915, כעבור שנתיים על הפיתוח של הצרפתי אמיל שליק (Schlick), וב-1945 א.
לופסטרנד ג'וניור (Lofstrand) רשם פטנט על קב שניתן לכוונן את אורכו.
באמריקה הצפונית מכונים לעיתים קבי-אמה "קבי לופסטרנד" או "קביים קנדיות", ככל הנראה כי הן נפוצות יותר בקנדה.
בשוק ניתן למצוא גם גרסה שהיא שילוב בין מקל הליכה מסורתי וקב, שהומצאה על ידי מייקל אדמס (Adams).
המשתמש בקביים אינו פטור לחלוטין משימוש ברגליו.
אם רק אחת מרגליו אינה מתפקדת, הוא מחזיק רגל זו מורמת, מציב את צמד הקביים מרחק מה מלפניו ומניע את הרגל השנייה קדימה ליישור-קו עם הקביים.
במקרה בו הוא מתקשה בשימוש בשתי רגליו, הוא מצמיד את רגליו, בכוחות עצמו או שבעזרת סד המשותף לשתי הרגליים ומשעין את משקל גופו פעם על שתי הרגליים ביחד ופעם על הקביים.
הקב נועד למי שמקל הליכה פשוט אינו מסייע לו במידה מספקת, אך אינו מוגבל מספיק כדי להזדקק להליכון או לכסא גלגלים.
ביחס לקב, מקל ההליכה הפשוט נושא חלק קטן יותר ממשקל הגוף עליו ומסייע פחות בשמירה על שיווי המשקל ואילו ההליכון נושא עליו יותר ממשקל הגוף ומסייע יותר בשיווי המשקל.
כיסאות גלגלים מסוגים שונים יכולים לסייע בנשיאת משקל הגוף ובשמירה על שיווי המשקל אפילו יותר מן ההליכון.
חסרונם של ההליכון וכיסא הגלגלים בהשוואה לקב הוא בכך שהם מוגבלים במדרגות ומסרבלים את המעבר במקומות צרים ואת הכניסה למקומות בעלי חלל קטן כמו מכוניות וחדרי שירותים.
אם כי, חלק מאוכלוסיית האנשים המוגבלים בתנועתם נעזרים לפעמים בקב ולפעמים בכיסא גלגלים, בהתאם למשימת הניידות עצמה.
פצועים: מי שמצוי בהליך החלמה מפגיעה פיזית באחת מרגליו או שמחלים מניתוח ולכן אינו יכול להשעין את משקלו המלא על אחת מרגליו או על שתיהן.
בעלי לקות קבועה: מי שהחלים משבר בעמוד השדרה התחתון אך לא חזר לכושר תנועה מלא, פוסט-פוליו או פגיעה בכושר מלא לאחר מחלה אחרת, מי שתנועתו מוגבלת מלידה, למשל בשל שיתוק מוחין, מי שעבר קטיעה וטרם נמצא עבורו תותב יעיל דיו.
חולים: מי שכושר תנועתו מצוי בנסיגה הדרגתית בשל מחלה כגון סוכרת או טרשת נפוצה.
קב-אמה הוא אחד המקובלים ביותר בעולם המערבי.
זהו קב שבראשו מעין חישוק שמקיף את הזרוע, כשמתחתיו במורד המקל מצויה ידית לאחיזה, כשהמשתמש מתקדם באמצעות אחיזה זו.
סוג זה היה במשך שנים רבות בשימוש על ידי אנשים עם לקות קבועה.
קב-שעינה, מקל מפוצל שחלקו העליון נושא רפידה וממוקם תחת הזרוע, כנגד אזור הצלעות, והידיים אוחזות ב"שלב" שממוקם במרכז המקל, במקביל לרפידה.
קביים אלו בשימוש בייחוד בקרב בעלי פציעה זמנית ומכונים גם "קבי בית שחי".
שימוש בקביים שממוקמים תחת הזרועות עשוי לגרום לבעיה בעצבים באזור בתי השחי.
מקלעת הזרוע ניזוקה כתוצאה מהלחץ שמופעל על ידי הקב.
עצב החישור הוא הראשון להיפגע, ואחריו עצב הגומד.
קב עם סוליה רחבה במיוחד ושטוחה, שנועד לשפר את צורת ההילוך תוך חלוקת משקל גוף שונה מזו של קב שעינה
קב למוגבלי-אחיזה (בעלי לקות זו או אחרת ביד) שבו הזרוע נחה על פלטפורמה אופקית וחפותה ברצועה
קב לבעלי פגיעה באחד השוקיים, שמותקן סביב הרגל והמשתמש אינו נדרש להיעזר בידיו כלל בעת לכתו.
החומרים שמהם עשויים קביים הם עץ, סגסוגות מתכת, פולימרים מחוזקים (בפחמן או בפיברגלס) או חומר תרמופלסטי (פלסטיק מתרכך).
ככל שהקב נועד לשרת את המשתמש למשך זמן ארוך יותר, כך סביר שהוא יהיה מחומר קל, חזק ויקר יותר.
הליכה על קביים גבוהים היא אחת מהמיומנויות בלהטוטנות.
היא מהווה תרגיל מבדר של שיווי משקל ויציבות, ונפוצה בין אומנויות הקרקס.
הלהטוטן עומד למעשה על זוג קביים שמשווים לרגליו תוספת אורך, ועם ה"רגליים המוגבהות" הוא מהלך כענק להנאת הקהל.
קאתלין אליזבת הילטון היא שחקנית אמריקאית ואמה של פריס הילטון ושל מעצבת האופנה ניקי הילטון.
בתם של לורנס אבאנזינו (1997–1935) ושרון ריצ'רדס (2002–1938), אמה ממוצא אירי ואביה ממוצא איטלקי וכשהייתה בגיל קטן מאוד הוריה התגרשו ואמה נישאה בשנית ואחיותיה למחצה מנישואין אלו הן השחקניות קים וקייל ריצ'רדס.
בגיל 15 פגשה בפעם הראשונה את בעלה לעתיד ריצ'רד הילטון, יורש רשת המלונות הילטון ושהייתה בת 20 הם נישאו לזוג נולדו ארבעה ילדים: פריס הילטון (1981), ניקי (1983), בארון (1989) וקונראד (1994).
הילטון הייתה ידידה קרובה של הזמר מייקל ג'קסון ואף הופיעה בהלווייתו שנערכה ב-2009.
הילטון החלה להופיע בסדרות טלוויזיה מגיל 11 ואף כיכבה בתפקידי אורח במספר סדרות ידועות כמו: מעשי כשפים, ימים מאושרים והיפים והאמיצים וב-2005 החלה להנחות את תוכנית המציאות "מי רוצה להיות הילטון", ששודרה בישראל ב"ערוץ החיים הטובים".
קאתארבוסה היא סוציולקט חצי-מלאכותי שנוצר במאה ה-19 בעת הקמתה של המדינה היוונית המודרנית (במהלך ביסוס עצמאותה של יוון מהאימפריה העות'מאנית), כמיזוג בין שפה כתובה ארכאית הקרובה יותר ליוונית עתיקה, ליוונית עממית מודרנית .
קאתארבוסה הייתה בעיקר שפת האינטלקטואלים, והאליטה האינטלקטואלית בעיקר היא ששלטה בה.
אינטלקטואלים אלה היו מעוניינים לחזור לשפה היוונית "הטהורה" של יוון הקלאסית כחלק מהתחייה הלאומית היוונית והרצון להישען על עבר יווני מפואר.
היוזם של הקאתארבוסה היה מלומד הומניסטי ודמות מרכזית בתנועת ההשכלה היוונית, אדמאנטיוס קוראיס (1748–1833).
אנציקלופדיה בריטניקה מציינת כי "השפעתו על השפה היוונית המודרנית ועל התרבות היוונית אף הושוותה לזו של דנטה על האיטלקית ומרטין לותר על הגרמנית".
תרומתו הגדולה ביותר הייתה יצירת שפה ספרותית חדשה תוך כדי טיהורה של השפה הדמוטית המדוברת מיסודות זרים ושילובה ביוונית הקלאסית.
האטקטה שלו שחוברה בין השנים 1828–1835 היה המילון היווני המודרני הראשון.
באמצעות הקאתארבוסה נטבעו במאה ה-19 הרבה מילים חדשות שכיבדו את היוונית העתיקה.
אחרי עצמאותה של יוון, קאתארבוסה פרחה באסכולה הספרותית הרומנטית של אתונה.
הדבר בא לידי הביטוי באודות הקלאסיות, בהמנונים, בבלדות, בפואמות נרטיביות, בטרגדיות ובקומדיות של המחבר היווני אלכסנדרוס ריזוס רנגוויס (1810–1892) ובפיוטים של המשורר היווני אכילאס פאראסכוס (1838–1895).
שפתו הנמלצת של פאראסכוס חבה רבות למשוררי הפנרים שאת מסורתם הוא המשיך.
המשורר, מחבר רומנים והסופר היווני הנודע אלכסנדרוס פאפאדיאמנטיס (1851–1911) שנחשב לאבי הספרות היוונית המודרנית, כתב עשרות רבות של סיפורים קצרים בשפת הקאתארבוסה מלבד הדיאלוגים שנכתבו בדמוטית.
כמו כן שימשה קאתארבוסה למטרות משפט, מנהל ותקשורת רשמית.
לעומת זאת, העם הפשוט נשאר דובר דיאלקטים שונים – עובדה שיצרה פער גדול בין השפה הכתובה למדוברת.
ביוון היה מצב לשוני ייחודי המכונה "דיגלוסיה", שבו קיים פער גדול בין השפה הכתובה לשפה המדוברת (בדומה במקצת להבדל בין לערבית ספרותית), ובמצב זה נאלצו דוברי השפה ללמוד את השפה הכתובה כאילו הייתה שפה זרה.
שפת הדיבור היומיומית ביוון הייתה הדימוטיקי, שהיא בעצם סדרת ניבים יווניים שהתפתחו במהלך הדורות, תוך השפעה של שפות נוספות של עמים אשר כבשו את יוון או היו עמה בקשרים.
בין השאר הושפעה הדימוטיקי מטורקית, איטלקית, לטינית וסרבית.
לדוגמה, המילה "דלת" בדימוטיקי היא πόρτα - "פורטה" (מאיטלקית, porta) ו"עצלן" הוא τεμπέλης - "טֶמְבֶּלִיס" (מטורקית, tembel; בערבית - تنبل).
המילה "נמל", λιμάνι - "לימָאני" (הושאלה בחזרה מטורקית, liman); המילה "מטרייה" היא ομπρέλα - "אוֹמבְּרֶלָה" (מאיטלקית, ombrello); המילה "גן עדן" היא παράδεισος - "פָּרָאדִיסוֹס" (מפרסית אווסטית, pairi.daêza); ואילו המילה "מעיל" היא παλτό - "פַּלְטוֹ" (בצרפתית, paletot; ברוסית - пальто).
בעוד שביוונית עממית ישנן מילים שאולות משפות אחרות, בקאתארבוסה מרבית המילים הללו טוהרו מן השפה.
זאת ועוד, ניב הקאתארבוסה נכתב בכתב יווני פוליטוני.
במהלך המאה ה-20, השימוש בדימוטיקי התרחב אט אט והיא חדרה בהדרגה ליותר ויותר תחומים של החיים, כולל ספרות וחלקים מסוימים של העיתונות והחינוך.
לאחר מלחמת העולם השנייה נקשר הוויכוח הפוליטי ביוון לסוגיית השפה: בעוד שהקומוניסטים וחוגי השמאל תמכו בדימוטיקי, הימין השמרני צידד בקאתארבוסה.
אף שדימוטיקי הייתה נהוגה בחינוך היסודי כמעט באופן רצוף מאז 1917, הקאתארבוסה נשארה השפה הסטנדרטית של החינוך התיכוני והאוניברסיטאי עד 1976. בשנים 1967–1974, בתקופת "משטר הקולונלים", נעשה ניסיון לכפות את הקאתארבוסה ולאסור את הוראת הדימוטיקי.
ב-1976 הוכרעה שאלת השפה (קרי, התחרות בין דימוטיקי לקאתארבוסה) ביוון לטובת הדימוטיקי (קאתארבוסה הייתה השפה הכתובה הרשמית של יוון עד 1976).
בשנה זו (על פי νόμος - חוק - 1976/306), לאחר סיום שלטון הקצינים, הפכה היוונית המודרנית (הדימוטיקי) לשפה הרשמית של הרפובליקה ההלנית: תחילה כשפה רשמית בחינוך (1976) ושנה לאחר מכן כשפת המינהל הציבורי (1977).
אנדראס פפנדראו, בהיותו ראש ממשלת יוון, ביטל בשנת 1981 את השיטה הפוליטונית של הכתיבה.
מאז שנות ה־80 שפת הלימוד בבתי הספר היווניים ושפת ההודעות הרשמיות היא דימוטיקי, והשימוש בקאתארבוסה דועך.
ואולם, הדימוטיקי של ימינו איננה שפה דימוטית טהורה, שכן היא משלבת בתוכה תכונות של קאתארבוסה, מה שהביא לצמיחתה, בפי הבלשנים, של "יוונית מודרנית סטנדרטית" או "קוינה המודרנית" ("יוונית מודרנית סטנדרטית" נמצאת כיום בשימוש בחינוך, במדיה ובמסמכים ציבוריים של קפריסין).
הכנסייה היוונית, הכנסייה הקפריסאית, הכנסייה היוונית-אורתודוקסית של קונסטנטינופוליס, הכנסייה היוונית-אורתודוקסית של אלכסנדריה, הכנסייה היוונית-אורתודוקסית של ירושלים, עדיין משתמשות בקאתארבוסה לתקשורת רשמית.
כמו כן התפילות וקריאה בכתבי קודש שעורך כומר בטקסי הליטורגיה הקדושה נעשים לעיתים בשפת הקאתארבוסה.
ידיעת שפת הקאתארבוסה עדיין הכרחית בימינו לצורך עיון בספרים ישנים, בחוקים, בפרסומים ממשלתיים ובמסמכי כנסייה.
קַב וְנָקִי הוא ניב עברי-תלמודי המתאר עניין, חפץ או אדם אשר בקריטריון מסוים הניתן להערכה הן בכמות והן באיכות הוא מועט בכמות ורב באיכות.
קב פירושו מידת נפח קטנה, ונקי פירושו שהוא מזוקק ואינו מכיל פסולת כגון קמח מנופה עד שהוא נקי, ללא מוץ ולכלוך.
הביטוי שגור לכינוי של דבר איכותי וממצה.
בשכונת מקור ברוך שבירושלים ישנו רחוב בשם קב ונקי.
קיים פירוש למשנה בשם "קב ונקי".
הביטוי מוזכר במסכת יבמות לגבי רבי אליעזר בן יעקב:
והכוונה שם שאמנם לא מובאות הלכות רבות בשמו של רבי אליעזר, אך הלכה כמותו בכל מקום שהובאה (מכיוון שמשנתו קב ונקי).
קב היא מידת נפח קדומה ששימשה בעיקרה למדידת דברים יבשים כגון תבואה וכדומה.
הקב הוא 4 לוגים שהם 24 ביצים, על פי נוסחת המרת המידות "כאסקל"ב יגוד"ו".
באחרונים נחלקו בגודל שיעור הקב במידות הנהוגות כיום.
הדעה הרווחת היא כדעת הרב חיים נאה שקב הוא 1.38 ליטר, זאת לעומת דעת החזון איש שיעורו הוא 2.39 ליטר.
לדעת כמה חוקרים הקב המסופוטמי היה קרוב מאוד לליטר (0.97–1.004).
טבילת עזרא – עזרא תיקן לבעלי קרי שיהיו טובלין, ולטבילה זו אין צריך מקווה 40 סאה, ודי בתשעה קבין.
בתהליך טהרת המת שופכים על גופו תשעה קבין מים בבת אחת (כ-12–22 ליטר מים).
שלב זה הוא העיקרי והחשוב ביותר בטהרה.
הפרשת חלה – התורה צוותה עלינו להפריש חלה ונחלקו בגמרא מסכת עדויות מכמה קבים צריך להפריש, "שמאי אומר מקב לחלה והלל אומר מקבים (שני קבים)".
מידת הקב הייתה נפוצה בזמן חז"ל בעיקר למדידת כמות קטנה ולכך שימשה בהשאלה למידה המורה על כמות קטנה, על אף שהיו מידות קטנות ממנה, ומחמת זה השתרשו כמה ניבים בתלמוד כגון:
'קב ונקי' – התנא רבי אליעזר בן יעקב כונה בפני התנאים כמי ש'משנתו קב ונקי', ופירש רש"י: "קב מדה קטנה כלומר במקומות מועטים הוא נזכר במשנה (או בברייתא), [אבל] נקי – בכל מקום שנזכר הלכה כמותו".
'רוצה אדם בקב שלו מתשעה קבין של חבירו' – אדם מעדיף דבר שעמל בו אפילו הוא מועט, מדבר שלא עמל בו אפילו הוא מרובה.
'בכל יום ויום בת קול יוצאת ואומרת כל העולם כולו ניזון בשביל חנינא בני, וחנינא בני די לו בקב חרובין מערב שבת לערב שבת'.
ב מוזכרים דברים רבים שמהם "עשרה קבין ירדו לעולם", כאשר מתוכם ישנו מקום, דבר או ישות שלקחו תשעה קבין.
כך למשל, "עשרה קבין של יופי ירדו לעולם, תשעה נטלה ירושלים ואחד כל העולם כולו".
קתרין מק'קוויט "קאתי" מרפי היא שחקנית אנגלייה.
היא למדה בבית הספר לתיאטרון סילביה יאנג.
ב-1991 גילמה את לורה, אהובתו של מארק פאולר, באופרת הסבון "איסטאנדרס".
ב-2005 חזרה לסדרה בתפקיד אחר בדמות טרישה טיילור.
ב-2003 השתתפה בסדרה "Family Affairs" במשך שנה אחת ושיחקה בתפקיד שריל בארקר.
היא גילמה את טילי ווטקינס בסדרת הדרמה התקופתית "בית אליוט".
ב-23 בספטמבר 2010 פורסם שמרפי צפויה לחזור לסדרה "איסטאנדרס" בפעם השלישית, ולגלם את הדמות של ג'ולי פרקינס, חברה של בילי מיטשל.
ב-21 ביוני 2011 עזבה מרפי את הסדרה אחרי הופעה של שנה אחת.
למרפי יש שתי בנות עם בן זוגה לחיים, שאיתו היא במערכת יחסים מאז 2002.
שנה שם שם באנגלית תפקיד הערות 1982 Made in Britain סרט טלוויזיה 1983 נני Nanny גלוריה גפן בפרק "The Home Front" 1983 Those Glory Glory Days טוב סרט טלוויזיה 1985 Sorry!
קאתרין ג'ין "קאתי" הדי-סילבר-דרם היא שחיינית עבר אמריקאית, אלופת עולם (קאלי 1975) במשחה ל-200 מטר מעורב אישי, אלופת אמריקה (מקסיקו סיטי 1975) במשחים ל-400 מטר חופשי, 200 מטר מעורב אישי ו-400 מטר מעורב אישי ושיאנית עולם במשחה שליחות 4x100 מטר חופשי.
הדי נולדה בסירקיוז, ניו יורק וגדלה בסאמיט, ניו ג'רזי.
היא החלה לשחות בגיל 7.
באליפות העולם הראשונה שנערכה בבלגרד, יוגוסלביה, בשנת 1973 זכתה הדי בשתי מדליות, כסף וארד.
נוסף לכך, היא סיימה במקום שביעי במשחה ל-100 מטר חופשי בתוצאה של 59.90 שניות.
בתחרות שנערכה בקונקורד, קליפורניה ב-31 באוגוסט 1974 קבעה במשחה שליחות 4x100 מטר חופשי ביחד עם אן מרשל, קים פייטון ושירלי בבשוף שיא עולם חדש של 3:51.99 דקות, שיפור לשיא העולם בן השנה של גרמניה המזרחית (3:52.45 דקות).
שיא זה החזיק מעמד כשנה ונשבר על ידי בנות גרמניה המזרחית באליפות העולם (3:49.37 דקות).
באליפות העולם שנערכה בקאלי, קולומביה, בשנת 1975 זכתה הדי בארבע מדליות: זהב, כסף, ושתי מדליות ארד.
פרט לארבע מדליות זהב שזכו בהן שחייניות הגוש המערבי, שירלי בבשוף (2), הדי (1) מארצות הברית וג'ניפר טורול (1) מאוסטרליה, שחייניות גרמניה המזרחית זכו בכל יתר 10 מדליות הזהב.
מדליית זהב במשחה ל-200 מטר מעורב אישי בשיא אליפות חדש של 2:19.80 דקות, לפני אולריקה טאובר (2:20.40 דקות) ואנגלה פרנקה (2:20.81 דקות), שתיהן מגרמניה המזרחית.
מדליית כסף במשחה שליחות 4x100 מטר מעורב אישי ביחד עם קארן ריזר, קלי פאוול ושירלי בבשוף בתוצאה של 3:50.74 דקות, אחרי גרמניה המזרחית שקבעה שיא עולם חדש של 3:49.37 דקות ולפני קנדה (3:53.37 דקות).
נוסף לכך, היא סיימה במקום רביעי במשחה ל-100 מטר חופשי בתוצאה של 58.21 שניות, מאית השנייה פחות ממדליית ארד.
במשחקים הפאן-אמריקאיים שנערכו במקסיקו סיטי באוקטובר אותה שנה היא זכתה ב-4 מדליות זהב, במשחה ל-400 מטר חופשי בשיא משחקים חדש של 4:23.00 דקות, במשחה ל-200 מטר מעורב אישי בתוצאה של 2:22.22 דקות, במשחה ל-400 מטר מעורב אישי בתוצאה של 5:06.05 דקות ובמשחה שליחות 4X100 מטר חופשי בתוצאה של 3:53.31 דקות.
באולימפיאדת מונטריאול (1976) סיימה הדי במקום חמישי במשחה ל-400 מטר חופשי בתוצאה של 4:15.50 דקות.
בתה של הדי, לורן "לולו" סילבר, היא שחקנית עבר בנבחרת ארצות הברית בכדורמים.
בשנת 2011 הבחינה בתה במשהו שונה בעין השמאלית של אמה, שהתברר כגידול ממאיר מאחורי גלגל העין.
במהלך הניתוח נאלצו הרופאים לכרות את עינה.
היא עברה הקרנה וכימותרפיה, אך שרדה את המחלה.
קאתי אודונל הייתה שחקנית קולנוע וטלוויזיה אמריקאית.
נולדה באלבמה בשם Ann Steely.
היא החלה להתעניין במשחק בגיל 14 לאחר שצפתה במשחקה של ג'נט גיינור בסרט "כוכב נולד".
היא למדה משחק באוניברסיטת אוקלהומה סיטי.
בעת טיול להוליווד היא צדה את עינו של סוכן של סמואל גולדווין.
היא נשלחה ללמוד משחק בניו יורק והופיעה בהצגת החיים עם אבא.
הופעתה הראשונה בקולנוע הייתה בשנת 1945 בתפקיד קטן בסרט Wonder Man.
היא שינתה את שמה הפרטי לקאתי לפי שם הגיבורה באנקת גבהים ואת שם משפחתה לאודונל לפי בקשת סמואל גולדווין.
ב-1946 שיחקה בתפקיד הידוע ביותר שלה בסרט שנות חיינו היפות ביותר כווילמה, חברתו של הומר פאריש (הרולד ראסל), חייל החוזר ממלחמת העולם השנייה קטוע שתי ידיים.
במשך ההפקה היא הכירה את המפיק רוברט ויילר, אחיו הגדול של במאי הסרט ויליאם ויילר שהיה גדול ממנה ב-22 שנים.
הם נישאו ב-1948 ולמרות החששות החזיקו הנישואים עד מותה.
ב-1948 השתתפה בסרט האפל "They Live by Night" בבימויו של ניקולאס ריי לצידו של פארלי גריינג'ר אתו שיחקה גם ב-"Side Street" בבימויו של אנתוני מאן.
ב-1950 שיחקה בסרט סיפור מיניבר כג'ודי, בתה של קיי מיניבר (גריר גרסון) וב-1951 שיחקה בסרט "סיפור בלשי" בבימויו של ויליאם ויילר לצידו של קירק דאגלס.
ב-1955 שיחקה במערבון "האיש מלארמי" לצידו של ג'יימס סטיוארט.
סרטה האחרון היה בן חור בתפקיד תרצה, אחותו של בן חור (1959).
היא גם השתתפה בסדרות טלוויזיה.
הסדרה האחרונה הייתה בוננזה (1964).
אודונל מתה מסרטן בגיל 46. בעלה מת תשעה חודשים אחריה.
המשחק נערך בין שתי קבוצות של שבעה שחקנים, כשמטרת המשחק היא ששחקן בודד בהתקפה, המכונה "שודד (raider)", ירוץ בחצי המגרש של הקבוצה היריבה, יפסול כמה שיותר שחקני-מגן על ידי נגיעה, יחזור לחצי המגרש של הקבוצה התוקפת בלי להיות מוכשל על ידי המגנים, והכל בנשימה אחת.
נקודות נצברות עבור כל שחקן הגנה שנפסל על ידי השודד, ואילו הקבוצה היריבה מרוויחה נקודה על עצירת השודד.
השחקנים מוצאים מהמשחק אם הם נפסלים או מוכשלים, אך הם שבים חזרה למשחק על כל נקודה שקיבלה הקבוצה שלהם מפסילה או מהכשלה.
ענף זה פופולרי בתת־היבשת ההודית ובמדינות אסייתיות אחדות שמסביב.
אף על פי שמשחק הקבאדי מופיע בהיסטוריה של הודו העתיקה, המשחק זכה לפופולריות כספורט תחרותי רק במאה ה-20.
זהו הספורט הלאומי של בנגלדש.
כמו כן, זהו המשחק הרשמי של המדינות ההודיות של אנדרה פראדש, ביהר, הריאנה, קרנאטקה, קרלה, מהאראשטרה, אודישה, פנג'אב, טאמיל נאדו, טלנגאנה ואוטר פרדש.
ישנם שני תחומים עיקריים של קבאדי: "פונג'אבי קבדי", המכונה גם "סגנון מעגל", כולל צורות מסורתיות של הספורט הנערכות במגרש מעגלי בחוץ, ואילו "הסגנון הסטנדרטי", הנערך על מגרש מלבני בתוך אולם ספורט.
הסגנון הסטנדרטי הוא הסגנון בו משתמשים כיום בליגות מקצועיות גדולות ובתחרויות בינלאומיות.
המשחק ידוע בשמות רבים בחלקים שונים של תת־היבשת ההודית, כגון: kabaddi או chedugudu באנדרה פראדש וטלנגאנה; kabaddi במהאראשטרה וקרנאטקה; kabadi או ha-du-du בבנגלדש; bhavatik ב; kauddi או kabaddi בתוך אזור פנג'אב; hu-tu-tu בהודו המערבית, hu-do-do במזרח הודו; chadakudu בדרום הודו; kapardi בנפאל; ו-kabadi או sadugudu בטאמיל נאדו.
על אף שלא אומתו, תיאוריות ממקורות שונים קובעות כי מקורו של הקבאדי מהתקופה הוְודית של הודו העתיקה.
במחקרים נאמר כי המשחק היה פופולרי בקרב אנשי ידאבה.
בשיר שחובר על ידי המשורר המרת'י טוקראם נכתב כי האל קרישנה שיחק את המשחק בצעירותו, בעוד שבמהאבהארטה נכתב על ארג'ונה כי יש בידיו את היכולת לחמוק לתוך אזורים עוינים וגם להוציא אויבים ללא פגע - אמרה אשר מקבילה למשחק הקבאדי.
ישנם גם דיווחים על גאוטמה בודהה ששיחק את המשחק בזמנו הפנוי.
למרות הטענות הסותרות הללו, הקבאדי המודרני הוא שילוב של המשחק שמשוחק בצורות שונות בשמות שונים ביבשת הודו.
הודו הייתה הראשונה שסייעה לפופולריות של קבאדי כספורט תחרותי, כאשר התחרויות המאורגנות הראשונות התרחשו בשנות העשרים של המאה העשרים, הצגתם לתוכנית המשחקים האולימפיים של הודו בשנת 1938 והקמתה של הפדרציה הכלל-הודית לקבאדי בשנת 1950. התפתחויות אלה סייעו למסד את הקבאדי כספורט, שבאופן מסורתי שיחק בכפרים, כענף ספורט בתחרות בינלאומיות.
קבאדי נוסף לתוכנית משחקי אסיה החל משנת 1990.
בגרסה הקבוצתית הבינלאומית של משחק הקבאדי, שני צוותים בני שבעה משתתפים תופסים חצאים מנוגדים של מגרש בגודל של 10 מטרים על 13 מטרים במקצה שמיועד לגברים ומגרש בגודל של 8 מטרים על 12 מטרים במקצה של נשים.
לכל אחת מהקבוצות יש חמישה שחקנים מחליפים.